Vaani Pushpa 147 Views mohammad nabi , test cricket
mohammad nabi
చోట్టాగ్రామ్‌: అప్గానిస్తాన్‌ ఆల్‌ రౌండర్‌ మహ్మద్‌ నబీ సంచలన నిర్ణయం తీసుకున్నాడు. తన టెస్టు కెరీర్‌కు ముగింపు పలకడానికి సిద్ధమయ్యాడు. తన కెరీర్‌లో కేవలం మూడు టెస్టు మ్యాచ్‌లు మాత్రమే ఆడిన నబీ..ఎర్రబంతి క్రికెట్‌కు వీడ్కోలు చెప్పాలని నిర్ణయించుకున్నాడు. ప్రస్తుతం బంగ్లాదేశ్‌తో జరుగుతున్న ఏకైక టెస్టు మ్యాచ్‌ తర్వాత నబీ సుదీర్ఘ ఫార్మట్‌కు గుడ్‌బై చెప్పనున్నాడు. బంగ్లాదేశ్‌తో ఆడుతున్న జట్టులో రిజర్వ్‌ బెంచ్‌కే పరిమితమైన నబీ…ఇక టెస్టు క్రికెట్‌ నుంచి తప్పుకోవాలనే విషయాన్ని బోర్డుకు తెలిపాడు. ఈవిషయాన్ని అప్గానిస్తాన్‌ టీమ్‌ మేనేజర్‌ నజీమ్‌ జర్‌ అబ్దుర్రాహీమ్‌ జ§్‌ు స్పష్టం చేశారు. అవును…బంగ్లాదేశ్‌ తో టెస్టు తర్వాత నబీ రిటైర్‌ అవుతున్నాడు. నబీ తీసుకున్న నిర్ణయాన్ని స్వాగతిస్తున్నాం. టెస్టు ఫార్మట్‌ నుంచి నబీ తప్పుకోవడానికి గల కారణాలను మేము అర్థం చేసుకోగలమని నజీమ్‌ పేర్కొన్నాడు. బంగ్లాదేశ్‌తో జరుగుతున్న టెస్టు మ్యాచ్‌ అఫ్గానిస్తాన్‌ తన తొలి ఇన్నింగ్స్‌లో 342 పరుగులుకే ఆలౌటైంది. రహ్మత్‌షా సెంచరీ చేయగా, అస్గర్‌ ఆఫ్గాన్‌ (92) తృటిలో శతకం కోల్పోయాడు.
తాజా జాతీయ వార్తల కోసం క్లిక్‌ చేయండి.. https://www.vaartha.com/news/sports/